b'\n_START_ARTICLE_\nBankininkyst\xc4\x97 Vokietijoje\n_START_PARAGRAPH_\nBankininkyst\xc4\x97s sektorius Vokietijoje yra ma\xc5\xbeiau i\xc5\xa1vystytas nei JAV ar Jungtin\xc4\x97s Karalyst\xc4\x97s, nes jose finans\xc5\xb3 rinkos yra pagr\xc4\xafstos anglosaksi\xc5\xa1k\xc4\x85ja sistema. Vakar\xc5\xb3 Europoje \xe2\x80\x93 Vokietijoje, Pranc\xc5\xabzijoje bei Japonijoje visas reikalingas funkcijas atlieka bankai. Pastarosioms \xc5\xa1alims b\xc5\xabdinga bankin\xc4\x97 sistema. Vokietijoje bankai u\xc5\xbesiima finans\xc5\xb3 maklerio ir draudimo \xc4\xafmoni\xc5\xb3 veikla bei teikia investicini\xc5\xb3 fond\xc5\xb3 valdymo paslaugas. Jie taip pat apr\xc5\xabpina \xc4\xafmones finansiniais i\xc5\xa1tekliais, tarpininkauja rinkoje atliekant operacijas ir dalyvauja stambiais akcininkais \xc4\xafmoni\xc5\xb3 veikloje, o anglosaksi\xc5\xa1ka sistema paremta atvira finansini\xc5\xb3 priemoni\xc5\xb3 apyvarta ir rinka, per kuri\xc4\x85 pritraukiama didesn\xc4\x97 dalis finansavimo. Pastaroji sistema likvidesn\xc4\x97, skaidresn\xc4\x97 ir labiau i\xc5\xa1vystyta nei \xc5\xbeemynin\xc4\x97, kuri yra pagr\xc4\xafsta bankais. Kadangi JAV ir JK paplitusi anglosaksi\xc5\xa1koji sistema, tai joje \xc4\xaf vertybinius popierius investuoja paskiros investicini\xc5\xb3 fond\xc5\xb3 valdymo bendrov\xc4\x97s, draudimo bendrov\xc4\x97s bei privataus kapitalo bendrov\xc4\x97s.  Vokietijos bankininkyst\xc4\x97s pramon\xc4\x97s turto ir grynos vert\xc4\x97s santykio (finansinio sverto) vidurkis 2008 m. siek\xc4\x97 52 prie\xc5\xa1 1, o trumpalaiki\xc5\xb3 \xc4\xafsipareigojim\xc5\xb3 suma sudar\xc4\x97 60\xc2\xa0% Vokietijos bendro vidaus produkto arba 167\xc2\xa0% valstyb\xc4\x97s skolos.'